07/02/2020 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
Resolución pola que se modifica a resolución n.º 2019/46160, do 18 de decembro, pola que se aproba a concesión do III Premio Provincial á Mellor Iniciativa Empresarial (PEL-EPR PREMIO/2019)

ANUNCIO RESOLUCIÓN POLA QUE SE MODIFICA A RESOLUCIÓN N.º 2019/46160, DE 18 DE DECEMBRO, POLA QUE SE APROBA A CONCESIÓN DO III PREMIO PROVINCIAL Á MELLOR INICIATIVA EMPRESARIAL (PEL-EPR PREMIO/2019) Don Valentín González Formoso, presidente da Deputación Provincial da Coruña Visto o expediente número 2019000000814, relativo ao III Premio Provincial á Mellor Iniciativa Empresarial, enmarcado dentro do Plan de Emprego Local, no que se acreditan os seguintes: ANTECEDENTES Primeiro. –Por Resolución da Presidencia número 2019/46160, de data 18 de decembro de 2019, apróbase a concesión do III Premio Provincial á Mellor Iniciativa Empresarial (PEL-EPR PREMIO/2019) Segundo. –A unidade xestora comprobou que houbo un erro na Resolución número 2019/46160, de data 18 de decembro de 2019. Vistos os informes emitidos e en virtude das atribucións que me confire a normativa vixente. RESOLVO: 1.º.–Modificar a Resolución de Presidencia número 2019/46160 de data 18 de decembro de 2019, pola que se aproba a concesión do III Premio Provincial á Mellor Iniciativa Empresarial (PEL-EPR PREMIO/2019). En consecuencia: Onde di: Quinto. –Na partida orzamentaria 0510/24100/481 do orzamento xeral desta Deputación para o exercicio 2019 existe consignación orzamentaria para facer fronte á concesión das subvencións propostas. Debe dicir: Quinto. –Na partida orzamentaria 0520/24100/481 do orzamento xeral desta Deputación para o exercicio 2020 existe consignación orzamentaria para facer fronte á concesión das subvencións propostas. E onde di: 6.º.–Publicar a presente Resolución no BOP, no taboleiro de anuncios e na páxina web da Deputación. Debe dicir: 6.º.–Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas, e na páxina web da Deputación da Coruña. Polo tanto, a Resolución quedaría da seguinte maneira: Don Valentín González Formoso, presidente da Deputación Provincial da Coruña Visto o expediente no que se acreditan os seguintes ANTECEDENTES Primeiro. –Mediante a Resolución de Presidencia n.º 2019/1453, de 16 de xaneiro, publicada no BOP n.º 13 do 18 de xaneiro de 2019, foron aprobadas as bases reguladoras do III Premio Provincial á Mellor Iniciativa Empresarial, incluído na Liña 2 do Plan de Emprego Local. Segundo. –O prazo de presentación de solicitudes rematou o 28/02/2019, ás 14.00 horas. A totalidade das candidaturas premiadas foron presentadas dentro do prazo establecido na convocatoria e cumpren cos requisitos establecidos nela, polo que se propón a súa concesión. Terceiro. –De acordo co establecido na base 7, mediante a Resolución de Presidencia n.º 2019/9668, de 14 de marzo, designáronse os membros do xurado, que levaron a cabo as valoracións das candidaturas admitidas de acordo aos criterios de valoración establecidos na base 8, tal e como se reflicte na acta da reunión celebrada o 2 de abril de 2019. Cuarto. –A totalidade das candidaturas premiadas que se conceden con cargo á convocatoria considéranse correctas e axustadas aos termos e requisitos das bases reguladoras e as cantidades a asignar tamén se corresponden cos criterios de asignación das bases. Quinto. –Na partida orzamentaria 0520/24100/481 do orzamento xeral desta Deputación para o exercicio 2020 existe consignación orzamentaria para facer fronte á concesión das subvencións propostas. Vistos os antecedentes sinalados e en virtude das atribucións que me confire a normativa vixente, RESOLVO: 1.º.–Conceder o III Premio provincial á mellor iniciativa empresarial correspondente á 1.ª categoría, mellor iniciativa empresarial nova, á entidade ESTUDIO 1917 MAKEUP, S. L. U., con NIF B70552112, por importe de 15.000 euros.2.º.–Conceder o III Premio provincial á mellor iniciativa empresarial correspondente á 2.ª categoría, mellor iniciativa empresarial consolidada, á entidade IGALIA, S. L., con NIF B15804842, por importe de 15.000 euros.3.º.–Conceder o III Premio provincial á mellor iniciativa empresarial correspondente á 3.ª categoría, mellor iniciativa empresarial xeradora de emprego, á entidade NUMAX S. COOP. GALEGA, con NIF F70402490, por importe de 15.000 euros.4.º.–Conceder o III Premio provincial á mellor iniciativa empresarial correspondente á 4.ª categoría, concello promotor do emprego de calidade, ao CONCELLO DE VEDRA, con NIF P1509000D, por importe de 15.000 euros.5.º.–Conceder o III Premio provincial á mellor iniciativa empresarial correspondente á 5.ª categoría, mellor asociación empresarial, á ASOCIACIÓN DE EMPRESARIOS DE FERROLTERRA, con NIF G15366693, por importe de 15.000 euros.6.º.–Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas, e na páxina web da Deputación da Coruña. Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poda exercitar calquera outro recurso que se estime pertinente. A Coruña, 6 de febreiro de 2020. O PRESIDENTE, O SECRETARIO, Valentín González Formoso José Luis Almau Supervía